**Ο Οδηγός Σας Για το Χειρουργείο Καρδιάς**

**Στο Καρδιοχειρουργικό Τμήμα του Mediterranean Hospital**

Αυτό το εγχειρίδιο συντάχθηκε για να σας βοηθήσει να προετοιμαστείτε για το χειρουργείο σας.

Περιλαμβάνει γενικές πληροφορίες για:

* Την επέμβαση στην οποία θα υποβληθείτε
* Την παραμονή σας στο νοσοκομείο
* Την ανάρρωσή σας

**Περιεχόμενα:**

**Μέρος 1 – Κατανοώντας το είδος της επέμβασης**

**Μέρος 2 – Προετοιμαστείτε για την επέμβασή σας**

**Μέρος 3 – Το χειρουργείο**

**Μέρος 4 – Ανάρρωση**

**Μέρος 1 – Κατανοώντας το είδος της επέμβασης**

* Αορτοστεφανιαία παράκαμψη (bypass)
* Επεμβάσεις για βαλβιδοπάθεια


**Αορτοστεφανιαία παράκαμψη**

Οι στεφανιαίες αρτηρίες περιβάλλουν την καρδιά σαν στεφάνη (για αυτό ονομάζονται στεφανιαίες). Μεταφέρουν αίμα στον καρδιακό μυ (μυοκάρδιο) και μπορεί να αποφραχτούν με το πέρας του χρόνου. Αν μια ή περισσότερες από αυτές αποφραχτούν, το αίμα δεν μπορεί να φτάσει στο μυοκάρδιο.

Αυτό μπορεί να προκαλέσει:

* Καρδιακή προσβολή ή βλάβη στην καρδιά
* Μπορεί να κάνει την καρδιά πιο αδύναμη
* Πόνο (στηθάγχη)
* Δυσκολία στην αναπνοή, εύκολη κόπωση ή πρήξιμο στα πόδια

Κατά το χειρουργείο αορτοστεφανιαίας παράκαμψης δημιουργείται μια άλλη οδός μεταφοράς του αίματος στο μυοκάρδιο παρακάμπτοντας το σημείο της απόφραξης. Έτσι μειώνεται ο κίνδυνος περεταίρω βλάβης στην καρδιά.



**Πώς δουλεύει αυτή η επέμβαση;**

Γίνεται λήψη ενός υγειούς αγγείου από ένα άλλο σημείο του σώματος. Αυτό ονομάζεται μόσχευμα. Το μόσχευμα αυτό χρησιμοποιείται για να παρακάμψει το σημείο απόφραξης στο στεφανιαίο σας αγγείο. Η αφαίρεση αυτού του αγγείου που θα χρησιμοποιηθεί σαν μόσχευμα δεν επηρεάζει τη ροή του αίματος στο σημείο από το οποίο έχει αφαιρεθεί. Αν έχετε περισσότερα από ένα σημεία απόφραξης τότε μπορούν να χρησιμοποιηθούν περισσότερα από ένα μοσχεύματα.

Ως μοσχεύματα ο χειρουργός μπορεί να χρησιμοποιήσει ένα ή περισσότερα από τα παρακάτω αγγεία:

* Ένα τμήμα φλέβας από το πόδι σας (σαφηνής φλέβα)
* Μια αρτηρία από το χέρι σας (κερκιδική αρτηρία)
* Αρτηρίες που βρίσκονται μέσα στο θώρακα (έσω μαστικές αρτηρίες)

**Βαλβιδοπάθειες**

Η καρδιά σας αντλεί αίμα στο υπόλοιπό σας σώμα. Μέσα στην καρδιά σας το αίμα περνά μέσα από πύλες μιας κατεύθυνσης που ονομάζονται βαλβίδες. Υπάρχουν 4 τέτοιες βαλβίδες μέσα στην καρδιά σας. Αυτές είναι, η αορτική, η πνευμονική, η μιτροειδής και η τριγλώγχινα βαλβίδα.

Μια ή περισσότερες από αυτές τις βαλβίδες μπορεί να μην λειτουργούν σωστά. Μπορεί είτε να μην ανοίγουν σωστά (στένωση) ή να μην κλείνουν σωστά (ανεπάρκεια). Αυτό δυσκολεύει την καρδιά να αντλήσει το αίμα προς το υπόλοιπό σας σώμα.

A close up of sunglasses

Description automatically generated

|  |  |
| --- | --- |
| **Σε περίπτωση στένωσης**  Όταν η βαλβίδα δεν ανοίγει πλήρως, το πρόβλημα ονομάζεται στένωση.  Σε αυτές τις περιπτώσεις, το αίμα πρέπει να περάσει από ένα στενό άνοιγμα. Έτσι η καρδιά πρέπει να δουλέψει πιο σκληρά για να σπρώξει το αίμα μέσα από τη βαλβίδα | **Σε περίπτωση ανεπάρκειας**  Όταν η βαλβίδα δεν κλείνει αρκετά στεγανά, το πρόβλημα ονομάζεται ανεπάρκεια. Μια ποσότητα αίματος παλινδρομεί πίσω στο θάλαμο από τον οποίο προήλθε. Έτσι η καρδιά πρέπει να κυκλοφορήσει αυτό το αίμα δυο φορές. |

**Ποια είναι τα συμπτώματα των βαλβιδοπαθειών;**

Μπορεί να έχετε ένα ή περισσότερα από τα παρακάτω συμπτώματα:

* Δυσκολία στην αναπνοή σας όταν ξαπλώνετε, γυμνάζεστε ή όταν πιέζεστε συναισθηματικά
* Πόνο, πίεση, μούδιασμα ή σφίξιμο στο στήθος, στον αυχένα, στην πλάτη ή στα χέρια (στηθάγχη).
* Αίσθημα ζάλης ή αδυναμίας
* Εύκολη κόπωση, ιδίως κατά την δραστηριότητα ή όσο προχωρά η ημέρα.
* Νυχτερινή αφύπνιση με βήχα ή δυσκολία στην αναπνοή
* Γρήγορος ή ακανόνιστος παλμός
* Αίσθημα φτερουγίσματος στο στήθος
* Πρήξιμο στα πόδια

Αυτά τα συμπτώματα μπορεί να χειροτερεύουν με τον καιρό ή να εμφανιστούν απότομα.

**Πως αντιμετωπίζεται;**

Διαφορετικές παθήσεις χρειάζονται διαφορετικές θεραπείες. Ο γιατρός σας θα μιλήσει μαζί σας για το ποια θεραπεία είναι καλύτερη για εσάς. Σε ορισμένες το αρχικό πλάνο για την επέμβαση μπορεί να αλλάξει αφότου αρχίσει η επέμβαση.

Υπάρχουν 3 βασικοί τρόποι για να αντιμετωπιστούν οι βαλβιδοπάθειες στο χειρουργείο:

* Επιδιόρθωση της βαλβίδας
* Αντικατάσταση της βαλβίδας σας με μηχανική βαλβίδα
* Αντικατάσταση της βαλβίδας σας με βιολογική βαλβίδα

**Μέρος 2 – Προετοιμαστείτε για την επέμβαση σας**

**Τι πρέπει να φέρω μαζί μου για την εισαγωγή;**

* Όλα τα φάρμακα που λαμβάνετε **μέσα στα αυθεντικά κουτιά τους**
* Το **CD** και το πόρισμα από τη στεφανιογραφία σας
* Το τελευταίο σας ηλεκτροκαρδιογράφημα
* Το τελευταίο υπερηχογράφημα καρδιάς που έχετε κάνει
* Το CD και το πόρισμα της αξονικής σας (αν έχετε)
* Άλλες πρόσφατες εξετάσεις
* Παντόφλες με καλό κράτημα στον πάτο
* Στηθόδεσμο χωρίς σύρμα για τις γυναίκες

**Μην φέρετε μαζί σας:**

* Άρωμα
* Αντικείμενα συναισθηματικής αξίας, κοσμήματα
* Πολλά μετρητά
* Αλκοολούχα ποτά

***Παρακαλούμε να μην φέρετε αντικείμενα αξίας μαζί σας.***

**Αν είμαι αγχωμένος πριν από την επέμβαση;**

Είναι φυσιολογικό να ανησυχείτε και να έχετε άγχος για την επέμβασή σας. Ενθαρρύνουμε τους ασθενείς να μιλούν με για τις ανησυχίες τους με την οικογένειά τους ή με ένα στενό φίλο.

Τρόποι που θα σας βοηθήσουν να μειώσετε την αγωνία σας:

Αν έχετε απορίες για την επέμβαση, μιλήστε με το γιατρό σας.

Μπορείτε να ακολουθήσετε τεχνικές χαλάρωσης, όπως για παράδειγμα να πάτε για ένα περίπατο ή να ακούσετε μουσική.

**Αν καπνίζω;**

Ρωτούμε όλους τους ασθενείς μας εάν καπνίζουν. Αν είστε καπνιστής μπορούμε σας βοηθήσουμε να ελέγξετε την επιθυμία σας για κάπνισμα όσο βρίσκεστε στο νοσοκομείο με προϊόντα νικοτίνης.

**Κάντε μια λίστα με τα πράγματα που έχετε να κάνετε**

Πριν από το χειρουργείο, κάντε τον προγραμματισμό σας για μετά που θα φύγετε από το νοσοκομείο. Αυτό θα κάνει πιο ομαλή την επιστροφή σας στο σπίτι.

Υπολογίστε ότι θα πάρετε εξιτήριο την 5η ή την 6η ημέρα μετά από το χειρουργείο (αν η ημέρα του χειρουργείου είναι η ημέρα 0).

**Προγραμματίστε:**

* Κάποιο να σας μεταφέρει στο σπίτι την ημέρα που θα πάρετε εξιτήριο – υπολογίστε ότι θα είναι περίπου στις 09:30 το πρωί.
* Κάποιο που θα σας βοηθήσει με τις δουλειές του σπιτιού, τα ψώνια και την προετοιμασία του φαγητού σας.
* Κλείστε ένα ραντεβού με τον καρδιολόγο σας για να σας δει μετά από το χειρουργείο.

**Την ημέρα πριν από το χειρουργείο**

**Πλύσιμο**

Το βράδυ πριν από το χειρουργείο και το πρωί του χειρουργείου, θα πλυθείτε με ένα αντισηπτικό σαπούνι. Πλύνετε σχολαστικά όλο σας το σώμα (βάλτε και λίγο στο σαμπουάν σας).

**Φαγητό και ποτό**

Το βράδυ πριν από το χειρουργείο:

Μη φάτε και μην πιείτε τίποτε μετά τα μεσάνυχτα (ούτε νερό)

Μην μασήστε τσίχλα

**Μέρος 3 - Το χειρουργείο**

**Πόσο διαρκεί η επέμβαση;**

Η διάρκεια της επέμβασης συνήθως εξαρτάται από τον αριθμό των μοσχευμάτων που θα γίνουν. Συνήθως διαρκεί 3 με 6 ώρες.

**Μέρος 4 – Ανάρρωση**

Μετά την επέμβαση θα μεταφερθείτε στη μονάδα εντατικής παρακολούθησης.

Τα κρεβάτια στη μονάδα βρίσκονται σε ένα ανοιχτό χώρο και δεν έχουν διαχωριστικά μεταξύ τους. Αυτό βοηθά το προσωπικό να παρακολουθεί στενά τους ασθενείς και να αντιδρά γρήγορα.

Αντιλαμβανόμαστε ότι αυτή είναι μια περίοδος μεγάλου στρες για εσάς και την οικογένειά σας. Το επόμενο μέρος απαντά σε ερωτήσεις που μπορεί να έχετε ενώ βρίσκεστε σε μονάδα εντατικής παρακολούθησης.

Δεν επιτρέπονται οι επισκέψεις όταν υπάρχει κάτι επείγον στη μονάδα, όταν γίνονται ειδικές εξετάσεις ή όταν γίνονται εισαγωγές ασθενών. Σε αυτές τις περιπτώσεις, το προσωπικό θα σας ζητήσει να περιμένετε έξω.

**Τηλεφωνική επικοινωνία**

Ένα πρόσωπο θα αναλάβει να είναι ο σύνδεσμος μεταξύ της μονάδας και της οικογένειας. Το τηλέφωνο της μονάδας είναι 25 200 191. Η ενημέρωση γίνεται στις 12:00 και στις 20:00. Ανα πάσα στιγμή μπορείτε να καλέσετε και τον χειρουργό σας.

**Μέσα στη Μονάδα**

Η μονάδα είναι ένα πολυάσχολο μέρος. Προετοιμαστείτε να δείτε πολλά καλώδια, σωλήνες και άλλο εξοπλισμό.

**Ο δικός σας άνθρωπος**

Ο άνθρωπός σας μπορεί να κοιμάται ή να βρίσκεται σε καταστολή. Το χειρουργείο ή η νόσος μπορούν να αλλάξουν το χρώμα του δέρματος και να το κάνουν πιο ερυθρό, πιο χλωμό ή ακόμα και σταχτί. Οι ασθενείς μπορεί να φαίνονται οιδηματώδεις (να έχουν πρήξιμο), κυρίως στα χέρια, στο πρόσωπο και στα πόδια. Μπορεί να είναι πιο κρύοι στην αφή. Αυτό είναι σύνηθες στην καρδιοχειρουργική.

**Μόνιτορς**

Τα μόνιτορς έχουν συναγερμούς, που ειδοποιούν το προσωπικό ότι κάτι χρειάζεται την προσοχή τους. Δεν είναι πάντα αιτία ανησυχίας. Ορισμένες φορές ακόμα και μια μικρή κίνηση του ασθενούς μπορεί να κάνει ένα μόνιτορ να χτυπήσει.

**Οξυγόνο**

Οι ασθενείς που βρίσκονται στη μονάδα πολύ συχνά χρειάζονται επιπλέον οξυγόνο. Αυτό μπορεί να χορηγηθεί με μάσκα, ρινική κάνουλα ή με αναπνευστήρα.

**Αναπνευστήρας**

Ο αναπνευστήρας είναι ένα μηχάνημα το οποίο βοηθά τον ασθενή να αναπνέει. Οι ασθενείς που είναι στον αναπνευστήρα δεν μπορούν να μιλήσουν.

**Γραμμές και σωλήνες**

Οι σωλήνες βοηθούν στο να παροχετευτούν υγρά που έχουν μαζευτεί συνήθως από το χειρουργείο. Κάποιες από τις γραμμές χρησιμεύουν για να δίνουμε φάρμακα και αντιβιοτικά και άλλες για να μετρούμε διάφορε πιέσεις. Μην ανησυχήσετε αν δείτε μια φυσαλίδα αέρα στη γραμμή. Οι γραμμές παρακολουθούνται στενά.

**Εξιτήριο από τη μονάδα**

Όταν είστε έτοιμος, θα μεταφερθείτε στο θάλαμο νοσηλείας καρδιοχειρουργικών ασθενών. Δεν θα βγείτε από τη μονάδα εκτός και αν είστε απολύτως έτοιμος/η. Αν μείνετε περισσότερο στη μονάδα, δεν σημαίνει ότι υπάρχει κάποιο πρόβλημα.

**Μεταφορά στο θάλαμο νοσηλείας**

Θα περάσετε κάποιες μέρες στο θάλαμο νοσηλείας προτού πάτε στο σπίτι. Συνήθως 4-5 ημέρες. Κάποιοι ασθενείς χρειάζεται να μείνουν περισσότερο.

**Διαχειριστείτε τον πόνο σας**

Μπορεί να αισθάνεστε πόνο ή δυσφορία γύρω από τις πληγές. Μπορεί ακόμα να αισθάνεστε πόνο στην πλάτη και στα χέρια. Αυτό είναι φυσιολογικό.

Τα παυσίπονα θα σας βοηθήσουν να αναρρώσετε γρηγορότερα. Θα είναι πιο εύκολο για εσάς να περπατήσετε, να αναπνεύσετε και να βήξετε αν δεν πονάτε.

Ζητήστε το παυσίπονο σας αν πονάτε.

Ο/η νοσηλευτής/τρια σας θα σας ρωτήσει αν πονάτε και πόσο. Μπορείτε να χρησιμοποιήσετε αυτή την κλίμακα:

0 1 2 3 4 5 6 7 8 9 10

Καθόλου πόνος Ο χειρότερος πόνος

**Φροντίστε της πληγές σας**

Μετά την επέμβασή σας θα έχετε μια τομή στο κέντρο του στήθους σας. Αν έχετε υποβληθεί σε αορτοστεφανιαία παράκαμψη μπορεί να έχετε και μια πληγή στο πόδι σας. Οι νοσηλευτές θα παρακολουθούν καθημερινά τις πληγές σας.

|  |  |
| --- | --- |
| **Παρακαλούμε μην**  **No sign** | * Μην αγγίζετε τις τομές με τα χέρια * Μην βάλετε αλοιφές, σκόνες ή αντιβιοτικές κρέμες στις τομές * Μην σηκώσετε περισσότερα από 5 κιλά κατά τις 6 πρώτες εβδομάδες μετά την επέμβαση * Μην χρησιμοποιείτε τα χέρια σας για να σπρώξετε ή να τραβήξετε το σώμα σας * Μην μουλιάζετε στο μπάνιο μέχρι να επουλωθούν πλήρως οι πληγές σας |
| **ΜπορείτεThumbs up sign** | * Αν έχετε φαγούρα σε ένα σημείο μπορείτε να βάλετε ένα δροσερό επίθεμα από πάνω * Μπορείτε να κάνετε ντους 3 με 5 ημέρες από την ημέρα του χειρουργείου * Στο ντους, καθαρίστε τις τομές απαλά με σαπούνι και νερό. Στεγνώστε ακουμπώντας και όχι τρίβοντας μια καθαρή πετσέτα * Μπορείτε να καθαρίσετε την τομή και στο σπίτι με κοινό, μη αρωματικό σαπούνι |
| **Πριν πάτε στο σπίτι** | Αν έχετε ράμματα ή μεταλλικά κλιπς θα σας πούμε αν χρειάζεται και πότε να τα αφαιρέσετε |

**Κινητοποίηση μετά το χειρουργείο**

Ακολουθεί το σύνηθες πρόγραμμα για κινητοποίηση μετά το χειρουργείο. Αυτό μπορεί να είναι λίγο διαφορετικό για ορισμένους ασθενείς.

**Την 1η ημέρα**

Το προσωπικό θα σας βοηθήσει να καθίσετε στην άκρη του κρεβατιού

**Τη 2η ημέρα**

Το προσωπικό θα σας βοηθήσει να καθίσετε στην καρέκλα για όλα σας τα γεύματα

Το προσωπικό θα σας βοηθήσει να κάνετε 2 μικρές βόλτες

**Την 3η ημέρα**

Το προσωπικό θα σας βοηθήσει να καθίσετε στην καρέκλα για όλα σας τα γεύματα

Μπορείτε να κάνετε ντους και να βάλετε τα δικά σας ρούχα

Μπορείτε να κάνετε 3 βόλτες

**Την 4η και την 5η ημέρα**

Μπορείτε να κάνετε 4 με 5 βόλτες

Αν έχετε σκάλες στο σπίτι θα βεβαιωθούμε ότι μπορείτε να ανεβείτε και να κατεβείτε τις σκάλες

**Παραλήρημα**

Είναι μια άλλη λέξη για τη σύγχυση. Το παραλήρημα συνήθως συμβαίνει σε ηλικιωμένους ασθενείς που βρίσκονται στο νοσοκομείο. Μπορεί να φαίνονται υπνηλικοί ή αργοί στις αντιδράσεις τους (υποδραστικό παραλήρημα) ή να είναι επιθετικοί και ανήσυχοι (υπερδραστικό παραλήρημα). Ορισμένες φορές ένας ασθενής μπορεί να εμφανίζει και τις 2 μορφές.

Οι ασθενείς με παραλήρημα μπορεί να αντιλαμβάνονται που βρίσκονται, να έχουν προβλήματα με την εστίαση της προσοχής ή με τη μνήμη τους. Μπορεί επίσης να έχουν ψευδαισθήσεις και διαταραχές στον ύπνο.

**Πώς αντιμετωπίζεται το παραλήρημα;**

Το νοσηλευτικό και ιατρικό προσωπικό θα προσπαθήσουν να βρουν την αιτία του παραληρήματος μέσω κάποιων εξετάσεων και με τον έλεγχο του ασθενούς. Όταν βρεθεί η αιτία θα αντιμετωπιστεί.

**Δυσκοιλιότητα**

Είναι πολύ κοινή μετά το χειρουργείο. Αυτό είναι αποτέλεσμα των παυσίπονων και της μικρής δραστηριότητας που έχετε.

Αντιμετωπίζεται με καθαρτικά από το στόμα ή υπόθετα.

Επιπλέον, η αύξηση της δραστηριότητάς σας και η δίαιτα πλούσια σε φυτικές ίνες μπορεί να βοηθήσει.

**Ημέρα εξιτηρίου**

Παρακαλούμε να έχετε κάποιον να σας παραλάβει την ημέρα του εξιτηρίου. Αυτή την ημέρα θα τη μάθετε από πριν. Αυτός που θα σας μεταφέρει στο σπίτι θα πρέπει να έρθει στο θάλαμο νοσηλείας στις 09:30 για να ακούσει και αυτός τις οδηγίες που θα σας δωθούν για τη φροντίδα στο σπίτι.

**Τί πρέπει να ξέρω και τι πρέπει να κάνω την προτού φύγω από το νοσοκομείο;**

* Πριν φύγετε θα πάρετε οδηγίες για:
* Τη φαρμακευτική σας αγωγή
* Ποιες δραστηριότητες επιτρέπονται και ποιες όχι
* Τη διατροφή σας
* Τα ραντεβού σας με:
* Τον καρδιολόγο σας
* Με τον καρδιοχειρουργό σας (3 εβδομάδες μετά το εξιτήριο). *Τηλεφωνήστε στο 25-200048 για να κλείσετε ραντεβού με τον καρδιοχειρουργό σας.*

**Πριν φύγετε από το νοσοκομείο βεβαιωθείτε ότι:**

* Έχετε την αναγνωριστική κάρτα για τη βαλβίδα σας (σε περίπτωση που υποβληθήκατε σε αντικατάσταση βαλβίδας)
* Έχετε πάρει οδηγίες για το αντιπηκτικό σας φάρμακο (αν παίρνετε)
* Έχετε μεταφορικό μέσο για το σπίτι
* Έχετε κάποιο για να σας ετοιμάζει τα γεύματα και να σας βοηθά με τα ψώνια

**Παρακαλούμε να θυμάστε:**

Μην σηκώνετε περισσότερα από 5 κιλά για τις πρώτες 6 εβδομάδες από το χειρουργείο.

Μην οδηγήσετε για τουλάχιστον 6 εβδομάδες.

Μιλήστε με το χειρουργό σας σε 1 μήνα για το ενδεχόμενο της επιστροφής σας στην εργασία σας

**Πόσο καιρό θα κρατήσει η ανάρρωσή μου;**

Αυτό εξαρτάται από το πόσο υγιής είσαστε πριν από την επέμβαση, τι επέμβαση έχετε κάνει και από το αν υπήρχαν επιπλοκές. Θα πρέπει γενικά να είστε έτοιμος/η να επιστρέψετε στις φυσιολογικές σας δραστηριότητες σε 6 με 8 εβδομάδες.

Εσείς είστε ο καλύτερος κριτής για το τι θα μπορείτε να κάνετε. Ο γενικός κανόνας είναι να μην υπερβάλετε.

Πολύ μικρή δραστηριότητα μπορεί να επιβραδύνει την αποκατάστασή σας.

**Σημεία που θέλουν προσοχή:**

* Αίσθημα παλμών (η καρδιά χτυπά πολύ γρήγορα)
* Δύσπνοια ενώ δεν κάνετε κάποια έντονη δραστηριότητα
* Στηθάγχη (πόνος ή δυσφορία στο στήθος)
* Πρήξιμο στα πόδια ή πόνος στις κνήμες

***Αν έχετε κάποιο από αυτά τα συμπτώματα ή σημεία επισκεφτείτε το πλησιέστερο τμήμα επειγόντων περιστατικών.***

**Σημαντικά πράγματα που πρέπει να ξέρετε αν υποβληθήκατε σε αντικατάσταση ή επιδιόρθωση βαλβίδας**

Αν υποβληθήκατε σε επέμβαση σε 1 ή περισσότερες από τις βαλβίδες σας ή αν έχετε κάποια βαλβιδοπάθεια, τότε βρίσκεστε σε αυξημένο κίνδυνο για μια επικίνδυνη λοίμωξη που ονομάζεται ενδοκαρδίτιδα.

Μικρόβια (βακτήρια και ιοί) εισέρχονται στην κυκλοφορία του αίματος και επιτίθενται στη βαλβίδα δημιουργώντας τρύπες, ουλές ή εκβλαστήσεις. Αυτό μπορεί να προκαλέσει ανεπάρκεια ή στένωση της βαλβίδας.

**Τα μικρόβια μπορούν να εισέλθουν στην κυκλοφορία μέσω διαφόρων οδών όπως:**

* Οδοντιατρικές και ουρολογικές πράξεις ή επεμβάσεις στις αεροφόρες οδούς.
* Κοινές δραστηριότητες, όπως το βούρτσισμα των δοντιών ή η μάσηση της τροφής αν τα ούλα σας δεν είναι σε καλή κατάσταση.
* Το χειρουργείο
* Η χρήση ενδοφλέβιων ουσιών
* Άλλες σοβαρές λοιμώξεις

**Προφυλάξτε τη βαλβίδα σας**

* Πείτε στους γιατρούς σας και στον οδοντίατρό σας ότι έχετε υποβληθεί σε επέμβαση στη βαλβίδα σας.
* Να έχετε πάντα μαζί σας την ταυτότητα της βαλβίδας σας (ζητήστε την πριν φύγετε από το νοσοκομείο)
* Επικοινωνήστε με το γιατρό σας αν έχετε σημεία λοίμωξης – μην περιμένετε. Το κρυολόγημα δεν προκαλεί ενδοκαρδίτιδα.
* Φροντίστε πολύ καλά τα δόντια και τα ούλα σας.
* Πάρτε αντιβίωση την οποία θα σας συνταγογραφήσει ο γιατρός σας πριν από οδοντιατρικές ή άλλες επεμβάσεις.

**Σημεία λοίμωξης σε ασθενείς που υποβλήθηκαν σε επέμβαση σε βαλβίδα τους:**

* Πυρετός πάνω από 38°C
* Εφίδρωση ή ρίγος
* Πόνος στις αρθρώσεις, στα πόδια ή στην κοιλιά
* Μια πληγή που δεν επουλώνεται
* Πονόλαιμος
* Λευκές πλάκες στη γλώσσα ή στο στόμα
* Ναυτία, έμετος ή διάρροια
* Επίμονος βήχας
* Αίμα στα ούρα σας
* Ορισμένες φορές η ενδοκαρδίτιδα μπορεί να προκαλέσει ερυθρές, ευαίσθητες κηλίδες κάτω από το δέρμα στα δάχτυλά σας, σε άλλες περιοχές του δέρματος ή στο λευκό των ματιών σας.

**Επικοινωνήστε με το χειρουργό σας αν έχετε νέα συμπτώματα.**